Татарстан Республикасы Түбән Кама муниципаль районы муниципаль үзидарә мәктәпкәчә белем бирү учреждениясе

“83 нче санлы гомуми үстерешле балалар бакчасы”

Кечкенәләр төркемендә

тәнкыйди фикерләүне үстерү технологиясенең

алымнарын кулланып үткәрелгән танып белү шөгыленең

план конспекты

Тема: «Ак песи»

Төзеде: тәрбияче

Хабибуллина Г.Н.

Түбән Кама

2024 ел

|  |  |
| --- | --- |
| Тәрбияче: | Хабибуллина Гамиля Назмудтиновна. |
| Эш урыны: | "83 – нче гомуми үстерелешле балалар бакчасы" муниципаль узидарә мәктәпкәчә белем бирү учреждениясе |
| Тема: |  «Ак песи» |
| Төп белем бирү өлкәсе: | Танып белү. |
| Интеграль белем бирү өлкәләре: | Сөйләм үстерү, социаль – коммуникатив. |
| Балаларның яшь үзенчәлекләре: | Беренче кечкенәләр. |
| Максат: | Тәнкыйди фикерләүне үстерү технологиясенең алымнарын кулланып балаларның танып белү күнекмәләрен үстерү. Төсләрне ныгыту,сүз байлыгын, сөйләм телен үстерү. |
| Бурычлар: | Белем бирү: 1.Песи турында белемнәрен киңәйтү;Үстерешле: 2. Яңа сүзләрне сөйләмдә кулланырга өйрәтү, мөстәкыйллелек,тәрбиячесе күрсәтмәләрен үтәү осталыгы формалаштыру;Тәрбияви: 3. Сорауга җавап бирергә өйрәтү,балаларда игътибарлылык, ярдәмчеллек тәрбияләү. |
| Җиһазлар: | Песи рәсемнәре,төсле карточкалар,песи уенчыгы,йомгак,сулыш алу гимнастикасы өчен кар бөртекләре.Уенчык өй, фланелеграф. |
| Алдан эшләнгән эш: |  Әкиятләр уку, рәсемнәр карау. |
| Алга таба эш: | Татар телендә сүзлек запасын баету . |
| Методик алымнар һәм чаралар: | Кабатлау, сорау-җавап, мактау. |
| Эшчәнлек структурасы: |  **I.Кереш өлеш**: Исәнләшү,табышмак.Балаларның игътибарларын җәлеп итү,шөгельгә кызыксыну уяту.**II.Төп өлеш** :Максатларны үзләштерү: 1. Песи турында сөйләү.2. Физ.минут “Песи пескәем”.3. Кластер “Ак песи”.4. Уен “Песи тычканнар”. **III.Йомгаклау**Рефлексия – Сорау җавап,бүләк. |
| Сүзлек өстендә эш: | Мыраулый, түгәрәк,койрык , йомшак,йомгак. |
| Индивидуаль эш:  | Тимур, Ләйлә,Диана белән сүзләрне дөрес кабатлау.  |

 **Эшчәнлек барышы:**

**Тәрбияче:** Балалар рәхим итегез, шөгылебезне башлап җибәрик, кунакларга хәерле иртә теләп исәнләшик. Балала карагыз әле,тыштан кар бөртекләре кергән, әйдәгез әле өреп чыгарыйк (балалар өрәләр)

*(Тәрбияче табышмак әйтә).*

Үзе кечкенә-мыеклы,

Йомшак мамык койрыклы.(песи)

**Балалар:** песи

**Тәрбияче:**Әйе,бик дөрес ул песи.(мияу, мияу песи тавышы ишетелә). Карагыз әле, каяндыр песи тавышы ишетелә? (өй янына киләләр, кәрҗиндә песине табалар) Карагыз әле нәрсә бу?

**Балалар**: Песи

**Тәрбияче:** Бик дөрес. Бу песи нинди төстә?

 **Балалар:** Ак төстә

**Тәрбияче:** Әйе, бик дөрес, тагын нинди (йомшак тәрбияче ярдәме белән җаваплар). Ә сез песинең нинди өлешләрен беләсез?(күзләрен, колакларын, борынын,авызын,аякларын, койрыгын балалар күрсәтәләр һәм атыйлар, кайбер сүзләрне аерым кабатлатам)Балалар бу песи матурмы? Сез аны яратасызмы?

**Балалар:** Әйе,яратабыз, песи матур.

**Тәрбияче:** Балалар, әйдәгез “Песи пескәем” уенын уйнап алабыз .

Песи, песи, пескәем.

Хыянәтче икәнсең,

Чыландагы ак майны

Үзең ашап бетергәнсең, прәс,прәс,прәс

**Тәрбияче:** Балалар,рәхим итеп урындыкларга матур итеп утырыгыз әле.Сезнең алда төрле төстә песи рәсемнәре. Безнең ак песигә охшаган песи рәсеме бармы монда?

**Балалар:** Бар.

**Тәрбияче:** Ранел шундый рәсемне тап әле, бу песи нинди төстә?(ак) менә монда ябыштыр,молодец.Ә хәзер төсле карточкалар арасыннан ак төсне кем таба? (бер бала чыгып ак карточканы табып атый һәм рәсем янына куя).Балалар песи тагын нинди?(йомшак –бер бала куя, сузне кабатлатам) Бик яхшы. Песи нәрсә ашый?(алма, помидор, сөт)

**Балалар:** Сөт эчә.

**Тәрбияче:** Бик дөрес, балалар.Ә сөт эчәкән рәсемне табыгыз әле(сөт эчкән рәсемне бер бала куя), молодец. Әйдәгез без дә сот эчеп карыйк(телләре белән күрсәтәләр).Яхшы, песи нәрсә белән уйнарга ярата, кем белә?Минем кулда нәрсә?

**Балалар:** Йомгак белән

 **Тәрбияче:** Балалар,бик дөрес( берничә баладан йомгак сузен кабатлатам),ә йомгак нинди (йомшак –кабатлату,тотып карыйлар), нинди формада? *(Түгәрәк)* Дөрес.

**Тәрбияче:** Мәликә йомгак нинди формада ,карточканы безнең йомгак астына куй әле рәхим итеп,молодец.Песи йомгак белән ничек уйный?

**Балалар:** Тәгәрәтеп

**Тәрбияче:** Андый рәсем бармы монда?Тимур безгә ярдәм ит әле,молодец.Кем белә, песи кайда яши, урмандамы өйдәме? Айзилә әйтеп кара әле(урман,өй рәсемнәре арасыннан сайлап ала)

**Тәрбияче:**Балалар , Айзилә дорес сайладымы? Әйе, песи өйдә яши ул йорт хайваны(йорт хайваны-балалардан кабатлату). Ул кешеләр белән яши,бик дөрес. Карагыз әле,песиләр нәрсә тоталар? Нәрсәнең артыннан чаба?.

**Балалар:** Тычкан артыннан

**Тәрбияче:** Бик дөрес,тычканны күрсә артыннан чаба*.*

 **Тәрбияче:** Балалар, ә сез песи булган нинди әкиятне беләсез?

 **Балалар:** Шалкан.

 **Тәрбияче:** Рәхим итеп кем ул әкиятне безгә табып бирә? (бер бала әкият рәсемен таба). Балалар безнен рәсем дөресме?

 **Балалар**: Әйе,

**Тәрбияче:**  Димәк, песи “ Шалкан”әкиятендә бар икән. Ә сезнең кайсыгызның өйдә песие бар? Ул нинди? Нәрсә ашый?(песие булган бала сөйләме,тәрбияче ярдәме белән)

**Тәрбияче:** Балалар,песиләрне яратырга, тәрбияләргә кирәк,аларны кыерсытырга , урамга чыгарып җибәрергә ярамый. Балалр,песигә рәхәт булса ул мыраулый икән.(балалардан кабатлату-мыраулый).

**Тәрбияче:** Балалар , әйдәгез “ Песи һәм тычканнар” уенын уйнап алабыз, уйныйбызмы?

**Балалар**: Әйе

**Тәрбияче:** Балалар без уйнаган арада песи сезгә бүләк итеп буягычлар тараткан.

  **Тәрбияче:** Балалар песигә рәхмәт әйтик,саубуллашик.

**Балалар**:Рәхмәт песи,сау бул.